Sankt-Peterburgning "Zenit" jamoasi qishki transferlar vaqtida kolumbiyalik hujumchi Radamel Falkaoni ijaraga olishni rejalashtirmoqda. The Telegraph nashri xabariga ko‘ra, "Zenit" bosh murabbiyi Andre Villash-Boash Falkaoni yozgi transferlar vaqtidayoq Rossiyaga olib kelishni istagan, lekin "Monako" unga juda yuqori narx belgilagan. Qayd etish kerakki, Villash-Boash ushbu futbolchiga "Portu"dagi faoliyati davrida ustozlik qilgandi. Ma’lumot uchun, transfer huquqi "Monako"ga tegishli bo‘lgan Falkao ayni vaqtda "Chelsi"da ijara asosida o‘ynamoqda. U APLning 10 turida atigi bitta gol urishga erishgan.